b'\n_START_ARTICLE_\nOskaras II\n_START_SECTION_\nJaunyst\xc4\x97\n_START_PARAGRAPH_\nOskaras II gim\xc4\x97 Stokholme. Jam suteiktas \xc3\x96sterg\xc3\xb6tland kunigaik\xc5\xa1\xc4\x8dio titulas. Oskaras \xc4\xafstojo \xc4\xaf laivyn\xc4\x85, b\xc5\xabdamas 11 met\xc5\xb3, buvo paskirtas jaunesniuoju leitenantu 1845\xc2\xa0m. liep\xc4\x85. V\xc4\x97liau jis studijavo Upsalos universitete, kur pasi\xc5\xbeym\xc4\x97jo kaip matematikas. 1848\xc2\xa0m. gruod\xc5\xbeio 13 d. Oskaras II tapo \xc5\xa0vedijos Karali\xc5\xa1kosios mokslo akademijos nariu.\n_START_SECTION_\nKaraliavimas\n_START_PARAGRAPH_\nOskaras II tapo karaliumi 1872\xc2\xa0m. rugs\xc4\x97jo 18 d., o kar\xc5\xabnuotas buvo 1873\xc2\xa0m. liepos 18 d. Trondheime, Nidaroso katedroje. Nors vyriausyb\xc4\x97 buvo \xc4\xafsik\xc5\xabrusi \xc5\xa0vedijoje, Oskaras II i\xc5\xa1moko kalb\xc4\x97ti norvegi\xc5\xa1kai ir i\xc5\xa1 prad\xc5\xbei\xc5\xb3 suprato kokie sunkumai i\xc5\xa1kyla valdant dviej\xc5\xb3 \xc5\xa1ali\xc5\xb3 unij\xc4\x85._NEWLINE_Taikus Norvegijos-\xc5\xa0vedijos unijos panaikinimas 1905\xc2\xa0m. \xc4\xafvyko d\xc4\x97l karaliaus takto ir kantryb\xc4\x97s. Norvegijos parlamentas j\xc4\xaf nukarunavo 1905\xc2\xa0m. bir\xc5\xbeelio 7 d., o jis pats atsisak\xc4\x97 sosto spalio 26 d. Ta\xc4\x8diau jis neleido jokiam \xc5\xa1ved\xc5\xb3 princui tapti Norvegijos karaliumi. Santykiai tarp \xc5\xa1ali\xc5\xb3 pasitais\xc4\x97 iki jo mirties 1907\xc2\xa0m. gruod\xc5\xbeio 8 d.\n_START_SECTION_\nU\xc5\xbesienio ir vidaus politika\n_START_PARAGRAPH_\n1889\xc2\xa0m. pra\xc5\xa1omas Vokietijos, Did\xc5\xbeiosios Britanijos ir JAV Oskaras II paskyr\xc4\x97 vyriausi\xc4\x85 Samoa teis\xc4\x97j\xc4\x85, jo papra\xc5\xa1\xc4\x97 v\xc4\x97l \xc4\xafsiki\xc5\xa1ti \xc4\xaf Samoa reikalus 1899\xc2\xa0m._NEWLINE_1897\xc2\xa0m. Oskarui II buvo suteikta teis\xc4\x97 paskirti penkt\xc4\x85 arbitr\xc4\x85 Venesuelos klausimo, jei jo prireikt\xc5\xb3. Jis buvo arbitras Angl\xc5\xb3-amerikie\xc4\x8di\xc5\xb3 sutartyje, kuri\xc4\x85 panaikino JAV senatas. Oskaras II \xc4\xafgijo daug draug\xc5\xb3 Britanijoje, kai jis par\xc4\x97m\xc4\x97 Antr\xc4\x85j\xc4\xaf B\xc5\xabr\xc5\xb3 kar\xc4\x85 (1899\xe2\x80\x931902\xc2\xa0m.), kai visuomen\xc4\x97s nuomon\xc4\x97 buvo jam nepalanki._NEWLINE_Karalius \xc4\xafk\xc5\xabr\xc4\x97 premjero post\xc4\x85, pirmuoju ministru pirmininku tapo Louis De Geer. \xc5\xbdymiausias i\xc5\xa1 Oskaro II ministr\xc5\xb3 buvo Erik Gustaf Bostr\xc3\xb6m, kuriuo karalius labai pasitik\xc4\x97jo.'